2.melléklet a 10/2017. (IX.27.) önkormányzati rendelethez

 **A bizottságok feladata**

1. **Pénzügyi Bizottság feladata**
2. A Pénzügyi Bizottság feladata a pénzügyi, gazdasági kérdésköröket tartalmazó képviselő-testületi döntések előkészítése, a döntések végrehajtásának ellenőrzése, továbbá a képviselő-testület által átruházott hatáskörök gyakorlása.
3. Véleményezi az éves költségvetési javaslatot és a végrehajtásáról szóló éves beszámoló tervezeteit; önkormányzati intézmény alapítását, összevonását és megszűnését,
4. Véleményezi az önkormányzati vállalkozás indítását, az abban való részvételt, a megállapodás tervezeteket, megkereséseket az önkormányzati vagyon elidegenítése, cseréje, jelzálogjog létesítés tárgyában,
5. Véleményezi az önkormányzati alapítvány létrehozását és megszűnését,
6. Figyelemmel kíséri a költségvetési bevételek alakulását, különös tekintettel a saját bevételekre, az önkormányzati vagyonnal való gazdálkodást, a vagyonváltozás (vagyon növekedés, -csökkenés) alakulását, értékeli az azt előidéző okokat;
7. Vizsgálja az adósságot keletkeztető kötelezettségvállalás indokait és gazdasági megalapozottságát, ellenőrizheti a pénzkezelési szabályzat megtartását, a bizonylati rend és a bizonylati fegyelem érvényesítését;
8. Előkészíti a településfejlesztéssel kapcsolatos beruházásokhoz, valamint a településszerkezeti és településrendezési feladatokhoz fűződő képviselő-testületi döntéseket, valamint ellenőrzi azok végrehajtását,
9. Javaslatot tesz az önkormányzat bevételeire, különösen az ingatlangazdálkodás során keletkező bevételekre, helyi adókra, bérleti díjakra, közterület használat díjakra**,**
10. Ellátja az önkormányzati képviselők összeférhetetlenségének (méltatlanságának) kivizsgálását;
11. Ellátja a vagyonnyilatkozatok vizsgálatával kapcsolatos feladatokat, gondoskodik azok nyilvántartásáról, kezeléséről és őrzéséről.
12. Ellátja a képviselő-testület rendeletében meghatározott feladatokat.
13. Az alábbi előterjesztések a pénzügyi bizottság állásfoglalásával nyújthatók be a képviselő-testületnek:

a) költségvetési rendelet,

b) zárszámadás

b) gazdasági program,

c) hitelfelvétel,

d) helyi adók körének, mértékének módosítása,

e) önkormányzati fejlesztés, beruházás költsége,

f) államháztartáson kívüli támogatás

1. **Szociális Bizottság feladata**
2. A Szociális Bizottság feladata a szociális és családügyi ügyekben, feladatkörökben a képviselő-testület döntéseinek előkészítése, a döntések végrehajtásának ellenőrzése, továbbá a képviselő-testület által átruházott hatáskörök gyakorlása.
3. Részt vesz a szociális, gyermekvédelmi témájú rendeletek előkészítésében, azok felülvizsgálatában.
4. Zárt ülés keretében első fokon dönt – a képviselő-testület által a költségvetésben jóváhagyott előirányzatot figyelembe véve – az átruházott hatáskörökben,
5. Fellebbezés esetén a Bizottság a Képviselő-testület részére II. fokú határozat meghozatalára javaslatot ad, melyhez indokolást mellékel.
6. Kapcsolatot tart az önkormányzati intézmény vezetőjével, a gyermekjóléti, családsegítő és szociális feladatot ellátó vezetőkkel, a háziorvossal és a védőnővel,
7. A Bizottság negyedévenként köteles áttekinteni a rendelkezésére álló szociális keret időarányos felhasználását.
8. A Bizottság a szociális juttatásokra fordítható keret vonatkozásában véleményt nyilvánít az önkormányzati beszámolóhoz, ill. javaslatot tesz a következő gazdasági év költségvetési tervének összeállítása során.
9. A Bizottság folyamatosan figyelemmel kíséri a kiskorúak, munkanélküli felnőtt korúak és egyéb szempontból szociális juttatásokra szorultak körét, és a problémák enyhítésére, vagy megoldására – a törvényi rendelkezéseken túlmenően – intézkedési tervet dolgozhat ki.
10. Ellátja a munkatervében és a képviselő-testület által határozatban meghatározott feladatokat, gyakorolja a képviselő-testület által a bizottságra átruházott hatásköröket.
11. A Bizottság minden tagját köti a titoktartás a hatósági ügyek alanyait, ill. tartalmát illetően. Kizárólag a Képviselő-testületnek ad felvilágosítást, annak zárt ülésén.